באוגוסט 2017 ערך ראש ממשלת ג'מייקה, אנדרו הולנס, ביקור ממלכתי בצ'ילה, שם חתם, יחד עם הנשיאה בצ'לט, על הסכם שיתוף פעולה בענייני ספורט ומזכר הבנות בין סוכנויות סחר החוץ של שתי המדינות לקידום סחר דו-צדדי ואזורי.
ראפיניה (כדורגלן יליד 1996)
רפאל דיאס בלולי (בפורטוגזית: Raphael Dias Belloli; נולד ב-14 בדצמבר 1996), הידוע גם כראפיניה, הוא כדורגלן ברזילאי, המשחק בעמדת הקיצוני בברצלונה ובנבחרת ברזיל.
קריירה.
ראפיניה החל את הקריירה שלו במדי אוואי מליגת העל הברזילאית, אך לא זכה לדקות משחק בקבוצה הבוגרת. בשל קשיים כלכליים של המועדון, נמכר ראפיניה ב-2 בפברואר 2016 לוויטוריה דה גימארייש מליגת העל הפורטוגלית תמורת 600 אלף אירו. ראפיניה ערך את הופעת הבכורה שלו כמחליף ב-13 במרץ, במשחק נגד פאסוס די פריירה, ועד סיום עונת 2016/2017 שיחק בקבוצת הבת של המועדון בליגה הפורטוגלית השנייה, אך בעונת 2017/2018 הפך לשחקן הרכב בקבוצה הבכירה וסיים כמלך השערים, עם 15 שערי ליגה. במאי 2018 חתם ראפיניה בספורטינג ליסבון עד 2022, אך כבר בספטמבר 2019 נמכר לקבוצת ראן מליגת העל הצרפתית, תמורת 21 מיליון אירו.
ב-5 באוקטובר 2020 עבר ראפיניה ללידס יונייטד מהפרמייר ליג, תמורת סכום שפרטיו לא פורסמו, וחתם בשורותיה לארבע שנים. ב-19 באוקטובר ערך ראפיניה את משחק הבכורה שלו בלידס יונייטד, כששיחק כמחליף בהפסד קבוצתו 0–1 לוולברהמפטון וונדררס. ב-22 בנובמבר פתח בפעם הראשונה בהרכב, בתיקו 0-0 מול ארסנל. ב-28 בנובמבר הבקיע את שער הבכורה שלו עבור לידס, בניצחון 0–1 על אברטון. ב-26 בינואר 2021 הבקיע את השער הראשון ובישל את השני בניצחון 1–2 על ניוקאסל יונייטד. ב-23 במאי, במשחק האחרון של עונת 2020/2021, בישל ראפיניה את השער הראשון בניצחון קבוצתו 1–3 על וסט ברומיץ' אלביון והגיע לתשעה בישולים, הראשון שהגיע להישג זה עבור לידס מאז הארי קיואל (תשעה בישולים) וג'ימי פלויד האסלביינק (13 בישולים) בעונת 1998/1999.
ראפיניה פתח בהרכב במשחק הבכורה של לידס יונייטד לעונת 2021/2022 ב-14 באוגוסט 2021, שהסתיים בהפסד 5–1 למנצ'סטר יונייטד. את שערו הראשון לעונה הבקיע ראפיניה שבוע לאחר מכן, במשחק מול אברטון, שהסתיים בתוצאה 2–2, והיה מועמד לשער החודש של הפרמייר ליג לחודש אוגוסט.
ב-15 ביולי 2022 חתם ראפיניה בברצלונה על חוזה לחמש שנים. תמורתו קיבלה לידס יונייטד 55 מיליון פאונד.
ב-13 באוגוסט ערך הופעת בכורה בקבוצה בתיקו 0-0 עם ראיו ואיקאנו.
סטטיסטיקות קריירה.
נכון ל-29 באוגוסט 2022
אוטוטו
אוטוטו הוא סינגל מסוגת מוזיקה חסידית, שהוציא הזמר-יוצר החסידי אברהם פריד בשנת 2020. מילות השיר נכתבו על ידי אברהם פריד ובנצי שטיין. את השיר הלחין בנצי שטיין, והוא עובד על ידי יובל סטופל. השיר היה ללהיט גדול במגזר הדתי מיד אחר יציאתו, כאשר כחודש לאחר יציאתו סיים במקומות הגבוהים במצעדים השנתיים.
השיר.
השיר עוסק בביאת המשיח, בעצם השאלה "מתי תמלוך?", כלומר מתי המשיח יבוא ותהיה המלכת ה' בעולם? והתשובה היא הסלנג הידוע "אוטוטו", כלומר: עוד רגע!
השיר מלווה בקליפ מילים בו אברהם פריד רוקד לצלילי השיר, כשקליפ המילים מאחוריו.
נכון למרץ 2022, מונה הצפיות של הקליפ באתר יוטיוב עומד על למעלה משני מיליון וחצי צפיות.
במצעד השנתי למוזיקה החסידית שנערך על ידי תחנת הרדיו קול פליי בחול המועד סוכות תשפ"א, ובמצעד השנתי של רדיו קול חי הגיע השיר למקום השלישי. במצעד של רדיו קול ברמה הגיע השיר למקום השישי.
בספירת העומר בשנת ה'תשפ"א פורסם קליפ ווקאלי של השיר, המותר בהאזנה בימי ספירת העומר לפי ההלכה.
יחסי ג'מייקה–הממלכה המאוחדת
יחסי ג'מייקה–הממלכה המאוחדת הם היחסים הדיפלומטיים הרשמיים שבין ג'מייקה לבין הממלכה המאוחדת.
היסטוריה.
הספרדים ששלטו בג'מייקה גורשו מן האי על ידי האנגלים בקרב סנט אן. למרות זאת, האי לא נפל סופית לידי האנגלים עד קרב מגדל האי ב-1655. דון ארנולדו דה יאסי הגן על המגדל מפני האנגלים במשך חמש שנים, עד שברח לקובה.
במהלך מאתיים השנים הראשונות של השלטון הבריטי, ג'מייקה הפכה לאחת מיצואניות הסוכר הגדולות בעולם. היא ייצאה כ-77,000 טון סוכר בין שנת 1820 לשנת 1824, תוך שימוש נרחב בעבדים אפריקאים. לאחר ביטול העבדות בתחילת המאה ה-19, החלו הבריטים להביא פועלים זולים מסין ומהודו. צאצאיהם של פועלים אלו עדיין חיים בג'מייקה כיום.
בתחילת המאה ה-19, תלותה הכבדה של הממלכה המאוחדת בעבדותם של האפריקאים השחורים, גרמו לכך שמספר השחורים באי עבר את מספר הלבנים בו ביחס של 20 ל-1, דבר שהוביל להזדמנויות רבות למהפכות מצדם. לאחר סדרת מהפכות, העבדות בוטלה לחלוטין ב-1834, עם שוויון זכויות מלא לשחורים.
בשנות ה-30 של המאה ה-20 החלה תנועה למתן עצמאות לאי. את התנועה הנהיגו ראשי האיגודים המקצועיים נורמן מנלי ואלכסנדר בוסטמנטה. בעקבות מאמציהם הונהגו לראשונה ב-1944 בחירות למועצה מחוקקת שסימלה ממשל עצמי מסוים. ב-1953 יצרה ממשלת בריטניה באי את משרת ראש השרים. הראשון שכיהן בתפקיד זה היה בוסטמנטה. בשנות ה-50 של המאה ה-20 הייתה ג'מייקה חברה בפדרציה של איי הודו המערבית. לקראת סוף שנות ה-50 חל קרע בין בוסטמנטה ומפלגת הלייבור של ג'מייקה בראשותו, שביקשו להיתנתק מן האיחוד ולהגיע לעצמאות מלאה לבין מנלי ומפלגת העם הלאומית בראשותו שביקשו להישאר באיחוד. ב-19 בספטמבר 1961 התקיים משאל עם בנושא ו-54.1% מהבוחרים צידדו בעמדת בוסטמנטה להיפרדות. באוגוסט 1962 קיבלה ג'מייקה את עצמאותה המלאה ובוסטמנטה היה לראש ממשלתה הראשון. לאחר קבלת העצמאות כוננה בריטניה יחסים דיפלומטיים עם ג'מייקה, אשר הפכה למונרכיה חוקתית תחת המלכה אליזבת השנייה ונותרה חברה בחבר העמים הבריטי.
יחסים כלכליים.
מבחינת בריטניה, ג'מייקה היא מדינת הייצוא השלישית הכי גדולה לקריביים לאחר פוארטו ריקו וטרינידד וטובגו. בשנת 2010 נאמד הייצוא הבריטי לג'מייקה ב-68.4 מיליון ליש"ט - עליה של 48% מהשנה הקודמת.
מוסא בגאיוקו
מוסא בגאיוקו (באנגלית: Moussa Bagayoko; נולד ב-18 בדצמבר 1998) הוא כדורגלן מאלי, המשחק בעמדת הקשר האחורי בהפועל כפר סבא.
קריירה.
בגאיוקו התחיל את הקריירה שלו בקבוצת הכדורגל "בלאק סטארס" המקומית.
בקיץ , בגאיוקו חתם באלאזיספור מהליגה הטורקית הראשונה. בעונתו הראשונה, שיחק בקבוצה הצעירה של המועדון, בה רשם 17 שערים ב-24 משחקים. ב-11 באוגוסט 2018, ערך את הופעת הבכורה שלו בקבוצה הבוגרת בתיקו 1-1 נגד אדנאספור. ב-22 בספטמבר 2018, בגאיוקו הבקיע את שער הבכורה שלו בקבוצה בניצחון 0–4 נגד קראבוקספור.
ב-18 בינואר 2019, בגאיוקו חתם באדנאספור. 10 ימים לאחר מכן, ערך את הופעת הבכורה שלו בקבוצה בהפסד 1–2 לאומראנייספור.
ב-2 באוקטובר 2020, בגאיוקו חתם במ.ס. אשדוד מליגת העל. ב-1 בנובמבר ערך את הופעתו הבכורה בהפסד 0–1 לבני יהודה.
ב-1 בספטמבר 2021 הושאל באגיוקו להפועל כפר סבא מהליגה הלאומית לעונה אחת.
Cannonball (שיר)
Cannonball (בעברית: כדור תותח) הוא סינגל שהוקלט על ידי המוזיקאי האירי דמיאן רייס, מתוך אלבום הבכורה שלו "O", שיצא לאור בפברואר 2002. השיר יצא לאור ב-17 במאי 2002, על ידי חברת התקליטים דמיאן רייס רקורדס, כסינגל השני מתוך האלבום, באירלנד. ב-20 באוקטובר 2003, יצא לאור כסינגל בארצות הברית.
בשנת 2011, הצליח השיר להגיע למקום התשיעי במצעד הסינגלים הבריטי, בעקבות הקלטה מחודשת עשתה הלהקה ליטל מיקס.
הצלחה.
כאשר יצא, השיר נכשל ולא נכנס לאף מצעד שהוא. בהמשך, הצליח להתברג בשנת 2003 במקום ה-32 במצעד הסינגלים הבריטי. בשנת 2004, זכה להצלחה מתונה באירלנד כאשר התברג במקום ה-21 במצעד השירים של המדינה, תוך שהצליח להגיע למקום ה-19 במצעד הסינגלים הבריטי; 13 מקומות יותר מאשר מיקומו בשנת 2003.
הצלחתו העיקרית של השיר קרתה בשנת 2011, כאשר להקת בנות הפופ הבריטית ליטל מיקס הקליטו אותו מחדש, מה שגרם לגרסה המקורית שלו (זו), להיכנס בחזרה למצעדים, תוך שהכניסה למצעדים הייתה גבוהה מאלה הקודמות. הוא הגיע למקום ה-13 במצעד השירים האירי והתשיעי במצעד הסינגלים הבריטי.
רשימת השמעה.
תקליטור אירי
תקליטור בריטי
מהדורה בריטית מיוחדת
גרסתה של ליטל מיקס.
להקת הבנות הבריטית ליטל מיקס הקליטה את השיר מחדש בשנת 2011. הוא הופץ דיגיטלית ב-11 בדצמבר 2011, ולאחר מכן יצא גם בפורמט פיזי על גבי תקליטור, תוך שבמרוצת השנים, היה זמין לשמיעה גם ברשתות הסטרימינג השונות. גרסתה של הלהקה הוקלטה במקור בדצמבר 2011; חודש הפצתו של השיר כסינגל.
השיר הגיע למקום הראשון במצעד הסינגלים הבריטי.
הצלחה מסחרית.
את השיר ביצעה הלהקה במהלך גמר תוכנית הטלוויזיה "The X Factor". באותו הגמר, זכתה הלהקה בעונה, ובעקבות הזכייה זכה השיר להצלחה חסרת תקדים שלה גרסתו המקורית לא הצליחה לזכות. גרסתה של הלהקה זכתה להצלחה כה גדולה, עד שהגיע למקום הראשון במצעד הסינגלים הבריטי למרות בואו של חג המולד. כלומר, חברת המצעדים הרשמית הכריזה שהשיר שיהיה במקום הראשון במצעד, יהיה שיר חג מולד אלא אם "Cannonball", יצליח לשמור על נתוני מכירות גבוהים מן האפשר.